Diari Oficial de la Generalitat Valenciana


Sumari del DOGV 4575, del 28-08-2003 (2003/9642)

Informació pública de la modificació puntual del pla parcial del sector SUR 3.
------------------------------------------------------------------------------

### Dades del document

Número de DOGV
:   4575

Data del DOGV
:   28-08-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/9642


Organisme emissor
:   Ajuntament d'Onda

Tipus de document
:   Anunci

Informació pública de la modificació puntual del pla parcial del sector SUR 3. [2003/F9642]
  
El Ple de l'ajuntament, en la sessió extraordinària celebrada en data 17 de juliol de 2003, ha adoptat entre altres el següent acord:
  
11é. Dictamen modificació puntual del pla parcial SUR-3 ús residencial
  
Comença la consideració d'aquest punt de l'ordre del dia eximint la Secretaria, per manifestar a requeriment de la Presidència que tots els assistents coneixen el seu contingut, de la lectura del Dictamen de la Comissió Informativa Permanent d'Ordenació del Territori de data 9 de juliol de 2003, que es passa a transcriure literalment:
  
«Antecedents
  
1. El 22 de juliol de 1998, la Comissió Territorial d'Urbanisme va aprovar l'homologació del Pla General d'Ordenació Urbana d'Onda a la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
2. Posteriorment, al febrer de 1999 es va aprovar el pla parcial del sector SUR 3, en les normes urbanístiques del qual es regulen detalladament les condicions edificatòries i els usos previstos per a la zona.
  
3. En les normes vigents es permet l'ús de vivenda unifamiliar adossada per a les subzones R1A i R1B, i no es contempla textualment cap ús prohibit, sinó que queda a discreció de l'ajuntament l'autorització dels usos i activitats que considere compatibles per a la zona.
  
4. Per part de l'arquitecte municipal s'ha procedit a la redacció de la modificació puntual de l'article 68 de les normes urbanístiques del sector SUR 3. La documentació consta de memòria informativa i justificativa.
  
5. La modificació proposada, al tractar-se d'una modificació de l'ús de la zona, no significa augment d'edificabilitat per a la zona ni canvis en la dotació d'estàndards públics.
  
6. Vist l'informe favorable del tècnic d'Administració General de l'Àrea d'Ordenació del Territori, de data 7 de juliol de 2003.
  
7. Vist el que disposen els articles 52, ?Elaboració i tramitació de plans parcials, plans de reforma interior i estudis de detall?, i 54, ?Aprovació per la Generalitat de determinats plans i programes?, i 55, ?Revisions i aprovacions dels plans?, de la Llei 6/1994, Reguladora de l'Activitat Urbanística, LRAU, tots ells relatius a l'aprovació i modificació de plans parcials a la Comunitat Valenciana.
  
Per tant i en base a tot el que exposa anteriorment, es proposa a la Comissió Informativa Permanent de l'Àrea d'Ordenació del Territori que dictamine favorablement la següent proposta d'acord:
  
Primer. Sotmetre a informació pública pel termini d'un mes la memòria diligenciada de la modificació puntual del pla parcial del sector SUR 3 (art. 68), per a prohibir expressament qualsevol ús o activitat diferent al de vivenda unifamiliar adossada a les subzones R1A i R1B.
  
Segon. Publicar l'anunci d'exposició pública en el tauler d'anuncis municipal, en un diari no oficial d'àmplia difusió en la localitat i en el Diari Oficial de la Generalitat Valenciana.
  
Tercer. Conclosos els tràmits anteriors, el Ple de l'ajuntament resoldrà sobre la seua aprovació provisional, amb introducció de les rectificacions que estime oportunes, i es remetrà l'expedient a la Conselleria d'Obres Públiques, Urbanisme i Transports, per a demanar la seua aprovació definitiva, atés que va ser l'administració que va aprovar el vigent pla parcial.
  
Sotmesa la proposta a votació, és informada favorablement per unanimitat dels assistents.»
  
Promogut el debat per part de la Presidència, cap dels regidors assistents sol·licita fer ús de la paraula, per la qual cosa la proposta d'acord se sotmet directament a votació, i s'aprova per unanimitat.
  
La consulta de la documentació podrà efectuar-se en la tercera planta de l'ajuntament (Secció d'Ordenació del Territori), en horari d'oficines, d'11.00 a 14.00 hores.